**CONTRACT DE PRESTARE DE SERVICII**

Nr. \_\_\_\_\_ din \_\_\_\_\_\_\_\_\_\_\_\_

1. **PĂRŢILE**

**AGENŢIA NAŢIONALĂ PENTRU EGALITATEA DE ŞANSE ÎNTRE FEMEI ŞI BĂRBAŢI** (ANES), cu sediul pentru comunicarea actelor în Bucureşti, intr. Camil Petrescu, nr. 5, Sector 1, cod fiscal 33160563, cont nr. RO26TREZ23D680100583202X, deschis la Trezoreria Sector 1, tel. 021/313.00.59; fax 037/810.40.13, reprezentată de doamna Aurelia Graţiela Drăghici, în calitate de Secretar de stat, denumită în continuare Beneficiar,

**şi**

**S.C. …………..SRL,** cu sediul în…………….., județ/sector ….., telefon: ..............., fax: ..................., având codul de identificarefiscală ……………….., înregistrat la Registrul Comerțului sub nr. …………………. cont ……………….., deschis la Trezoreria municipiului București, reprezentată prin ……………., în calitate de …………….., denumită în continuare Prestator,

au convenit să încheie prezentul contract de servicii de transport aerian intern și internațional de pasageri.

**2. TERMENI ŞI DEFINIŢII**

**2.1.** În prezentul contract următorii termeni vor fi interpretaţi astfel:

**a. beneficiar şi prestator**- părţile contractante aşa cum acestea sunt numite în contract;

**b.preţul contractului -** preţul plătibil prestatorului de către beneficiar, în baza contractului, pentru îndeplinirea integrală şi corespunzătoare a tuturor obligaţiilor asumate prin contract, acceptate ca fiind corespunzătoare de către beneficiar;

**c. servicii** - activităţi a căror prestare face obiectul contractului;

**d.** **produse** - echipamente şi orice alte bunuri, pe care prestatorul are obligaţia de a le furniza aferent serviciilor prestate conform contractului și cerințelor din caietul de sarcini;

**e**. **destinaţie** – locaţia/locațiile unde prestatorul are obligaţia de a presta serviciile**;**

**f.** **standarde** – standardele, reglementările tehnice sau altele asemenea stabilite conform cerinţelor tehnice şi reglementările legale în vigoare;

**g. forţa majoră** - este orice eveniment extern, imprevizibil si inevitabil, a cărui producere nu este cauzată de vina sau greșala părților, care împiedică în tot sau în parte executarea obligațiilor contractuale ce le revin părților potrivit prezentului contract și este constatat de o autoritate competentă; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă; nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

**h. conflict de interese –** prin conflict de interese se înţelege orice situaţie în care membri ai personalului autorităţii contractante sau ai unui furnizor de servicii care acţionează în numele autorităţii contractante, care sunt implicaţi în desfăşurarea procedurii de atribuire sau care pot influenţa rezultatul acesteia au, în mod direct sau indirect, un interes financiar, economic sau un alt interes personal, care ar putea fi perceput ca element care compromite imparţialitatea ori independenţa lor în contextul procedurii de atribuire.

**i. penalitate contractuală –** despăgubirea stabilită în contract ca fiind plătibilă de către una din părţile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligaţiilor din contract (majorări de întârziere și/sau daune-interese);

**j. zi**- zi calendaristică, în afara cazului în care se prevede expres că sunt zile lucrătoare; an - 365 de zile.

**3. INTERPRETARE**

**3.1.** În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**3.2.** Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

**4. OBIECTUL CONTRACTULUI**

Obiectul contractului îl constituie asigurarea de către prestator a serviciilor de transport aerian intern și internațional de pasageri, Cod CPV: 60400000-2, în conformitate cu prevederile caietului de sarcini, propunerea financiară și cu obligațiile asumate în prezentul contract, în vederea sigurării participării specialiștilor internaționali la *“Conferința internațională la nivel înalt și Reuniunea Rețelei SYNERGY, organizată în contextul PRES RO al Consiliului UE 2019 - „Europa fără violență împotriva femeilor și fetelor. Perspective ale Convenției de la Istanbul: Un nou orizont - Schimbarea paradigmei pentru toți factorii de decizie”*, organizată la București, în perioada 4-6 iunie 2019.

**5. PREŢUL CONTRACTULUI**

**5.1.** Preţul convenit pentru îndeplinirea contractului, respectiv preţul serviciilor prestate, plătibil prestatorului de către beneficiar, este de **.................... lei, fără TVA**.

**5.2.** Tarifele convenite pentru îndeplinirea contractului, sunt cele declarate de prestator în propunerea financiară, anexă la prezentul contract.

**5.3**. Prețul contractului este ferm, neajustabil, pe întreaga durată a derulării acestuia.

**5.4.** Plata se va face în lei, în termen de 30 de zile de la data înregistrării facturii la registratura ANES. Factura se va emite de către prestator pe suport de hârtie.

**5.5.** Factura emisă de către prestator va cuprinde defalcat toate componentele, respectiv prețul de achiziție al biletelor, taxa de aeroport, taxa de servicii.

**6. DURATA CONTRACTULUI**

**6.1.** Durata contractului este de la data semnării acestuia de către ambele părți până la data de ………………, inclusiv.

**6.2.** Contractul nu va fi considerat terminat până când părţile nu şi-au îndeplinit toate obligaţiile asumate prin contract, dar nu mai târziu de data precizată la pct. 6.1.

**6.3.** Prezentul contract încetează să producă efecte de la data îndeplinirii de către ambele părţi contractante a obligaţiilor care le revin conform prezentului contract.

**7. EXECUTAREA CONTRACTULUI**

**7.1.** Prestarea serviciilor ce fac obiectul prezentului contract începe de la data semnării acestuia de către ambele părți.

**8. DOCUMENTELE CONTRACTULUI**

**8.1.** Documentele contractului sunt următoarele:

**a)** caietul de sarcini;

b) propunerea tehnică;

**c)** propunerea financiară;

e) proces - verbal de predare - primire cantitativă și calitativă a serviciilor prestate/Notă de avizare și alte formulare specifice şi documente relevante.

**9. OBLIGAŢIILE PRESTATORULUI**

**9.1** Prestatorul se obligă să asigure servicii de transport aerian intern și internațional de pasageri, Cod CPV: 60400000-2, în vederea sigurării participării specialiștilor internaționali la *Conferința internațională la nivel înalt și Reuniunea Rețelei SYNERGY, organizată în contextul PRES RO al Consiliului UE 2019 - „Europa fără violență împotriva femeilor și fetelor. Perspective ale Convenției de la Istanbul: Un nou orizont - Schimbarea paradigmei pentru toți factorii de decizie”*, organizată la București, în perioada 4-6 iunie 2019.

**9.2**. Prestatorul are obligația să presteze serviciile menționate la pct. 9.1. în termenele convenite, în conformitate cu prevederile caietului de sarcini, propunerea financiară și cu obligațiile asumate în prezentul contract.

**9.3**. Prestatorul are obligația de a soluționa toate solicitările de călătorie cu avionul în și din străinătate, respectiv clasa, categoria, ruta, conform solitării autorității contractante.

**9.4.** Prestatorul are obligația de a asigura, de regulă, deplasarea prin curse aeriene directe, pentru acele destinații unde companiile aeriene operează direct la/de la București. În cazul în care nu există curse directe, acestea sunt anulate sau orarul curselor nu corespunde necesităților beneficiarului acesta va utiliza și curse indirecte cu transfer/escală. În cazul curselor indirecte cu maximum o escală, aceasta nu trebuie să depășească durata de 4 ore între zboruri, dar are obligația de a asigura timpul necesar schimbării avioanelor, ținând cont de situațiile neprevăzute care pot apărea și care nu ţin de voinţa pasagerilor.

**9.5.** Prestatorul are obligația de a oferi soluţiile care reprezintă cea mai convenabilă şi rapidă modalitate de deplasare.

**9.6.** Prestatorul are obligația de a asigura, la solicitarea beneficiarului, asistenţă şi informaţii pentru identificarea opţiunilor de transfer de la/la aeroport la locul de cazare/destinaţie.

**9.7.** În cazul modificării datelor de deplasare sau anulării acesteia, la solicitarea beneficiarului, prestatorul are obligația de a reface rezervările, respectiv de a le anula, iar în cazul în care biletul şi/sau voucherul a fost deja emis, acesta le va reprograma/anula, potrivit datelor furnizate de către beneficiar.

**9.8.** Prestatorul are obligația de a lua toate măsurile posibile în vederea minimizării cheltuielilor beneficiarului, pentru a servi în cel mai bun mod interesele acestuia, în cazul modificării/anulării deplasării.

**9.9.** Prestatorul îşi asumă obligaţia de a opera orice modificare privind înlocuirea/anularea numelor pasagerilor fără modificarea tarifului, până cu maxim 3 zile înainte de data efectuării deplasării, fără penalităţi.

**9.10.** Prestatorul va încheia/asigura polițe de asigurare de sănătate pentru persoanele care efectuează deplasarea, în cadrul prestării serviciului de transport aerian internațional.

**9.11.** Prestatorul are obligația de a efectua rezervările biletelor de transport aerian, în urma primirii comenzii ferme din partea beneficiarului și de a le transmite acestuia în format electronic, la adresa de e-mail stabilită, împreună cu polițele de asigurare de sănătate, în cel mai scurt timp, fără a depăși însă 5 zile calendaristice.

**9.12.** Prestatorul are obligaţia de a deţine poliţa de asigurare privind rambursarea cheltuielilor de repatriere şi/sau a sumelor achitate de către beneficiar, în cazul insolvabilităţii sau falimentului agenţiei de turism, emisă în conformitate cu prevederile legale în vigoare.

**9.13.** Prestatorul este pe deplin responsabil pentru execuţia serviciilor. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**9.14.** Prestatorul se obligă să desemneze o persoană responsabilă cu derularea contractului, care să răspundă cu promptitudine și profesionalism la toate solicitările beneficiarului.

**9.15.** Prestatorul se obligă să despăgubească beneficiarul împotriva oricăror:

**9.15.1.** Reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele furnizate;

**9.15.2.** Daune-interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea caietului de sarcini întocmit de către beneficiar.

**9.16.** Prestatorul va asigura confidențialitatea servicilor prestate beneficiarului și va suporta orice costuri suplimentare cauzate de neglijența sa.

**10. OBLIGAŢIILE BENEFICIARULUI**

**10.1** Beneficiarul se obligă să plătească preţul convenit pentru prestarea serviciilor de transport aerian intern și internațional de pasageri, ce fac obiectul prezentului contract.

**10.2.** Beneficiarul se obligă să pună la dispoziţia prestatorului orice facilităţi şi/sau informaţii pe care acesta le solicită şi pe care le consideră necesare îndeplinirii contractului.

**10.3.** Beneficiarul are obligația de a comunica prestatorului informaţiile din documentele de călătorie (CI/Paşaport, după caz) ale persoanelor pentru care s-a solicitat achiziţia biletelor de avion, în vederea efectuării check-in-ului și transmiterii boarding pass-ului în format pdf.

**10.4.** Beneficiarul se obligă să recepționeze cantitativ și calitativ serviciile prestate şi materialele furnizate pentru îndeplinirea contractului, respectiv să verifice conformitatea serviciilor prestate cu propunerea tehnică și caietul de sarcini.

10.5. Beneficiarul are obligația de a transmite în timp util prestatorului informațiile privind modificarea datelor de deplasare sau anularea acestora.

**10.5.** Beneficiarul nu va fi responsabil de nici un fel de daune interese, compensaţii plătibile prin lege, în privinţa sau ca urmare a unui accident sau prejudiciu rezultând din vina prestatorului şi/sau angajaţilor acestuia.

**11. CARACTERUL CONFIDENŢIAL AL CONTRACTULUI**

**11.1.** O parte contractantă nu are dreptul, fără acordul scris al celeilalte părţi:

a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;

b) de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.

**11.2.** Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

**11.3.** O parte contractantă va fi exonerată de răspunderea pentru dezvăluirea de informaţii referitoare la contract dacă:

a) informaţia era cunoscută părţii contractante înainte ca ea să fi fost primită de la cealaltă parte contractantă;

sau

b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire;

sau

c) partea contractantă a fost obligată în mod legal să dezvăluie informaţia.

* + 1. **12. CONFLICTUL DE INTERESE**

**12.1.** Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a contractului.

**12.2.** Prestatorul îşi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Prestatorul va înlocui, fără vreo compensaţie din partea beneficiarului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie.

**12.3.** Prestatorul trebuie să evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care prestatorul nu-şi menţine independenţa, beneficiarul, fără afectarea dreptului acesteia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a contractului, în condiţiile prevăzute în prezentul contract.

**13. MODALITĂŢI DE PLATĂ**

Plata serviciilor prestate se efectuează prin ordin de plată, în contul prestatorului, în baza facturii fiscale emisă de prestator și acceptată de beneficiar în termenul prevăzut la art. 5.4.

**14. MAJORĂRI DE ÎNTÂRZIERE**

**14.1.** În cazul în care, prestatorul nu își îndeplinește la termen obligațiile asumate prin contract sau le îndeplinește necorespunzător, beneficiarul are dreptul de a percepe dobânda legală penalizatoare prevăzută la art. 3 alin 21 din O.G. nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare. Dobânda se aplică la valoarea serviciilor neprestate sau prestate necorespunzător pentru fiecare zi de întârziere, dar nu mai mult de valoarea contractului.

**14.2.** În cazul în care beneficiarul, din vina sa exclusivă, nu își onorează obligația de plată a facturii în termenul prevăzut la art. 5.4., prestatorul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art. 8 din Legea nr. 72/2013 privind măsurile  pentru combaterea întârzierii în executarea obligațiilor de plată a unor sume de bani rezulând din contracte încheiate între profesionisti și între aceștia și autorități contractante, dar nu mai mult decat valoarea contractului.

**15. ÎNCETAREA ȘI DENUNȚAREA UNILATERALĂ A CONTRACTULUI:**

**15.1**. Prezentul contract încetează în următoarele situații:

a) la expirarea duratei contractului pentru care a fost încheiat;

b) prin acordul comun al părților consemnat în scris;

c) în caz de dizolvare, lichidare, faliment;

d) beneficiarul își rezervă dreptul de a denunța unilateral contractul printr-o notificare scrisă, adresată prestatorului cu 5 zile înainte de data la care dorește să-și înceteze efectele acest contract, fără nicio compensație. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

**15.2.** Rezilierea contractului va opera de drept, fără a mai fi necesară punerea în întârziere a prestatorului, fără încuviințarea vreunei instanțe de judecată și fără a mai fi necesară îndeplinirea vreunei formalități prealabile și se va comunica în scris prin scrisoare recomandată cu confirmare de primire dacă:

a) prestatorul nu își îndeplinește și nu respectă obligațiile și termenele prevăzute în prezentul contract.

b) după semnarea contractului, prestatorul cesionează drepturile sale din prezentul contract sau subcontractează fără a avea acordul prealabil al beneficiarului;

c) împotriva prestatorului a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor financiare ale CE;

**16. FORŢA MAJORĂ**

**16.1.** Forţa majoră este constatată de o autoritate competentă.

**16.2.** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**16.3.** Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

**16.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**16.5.** Nu va reprezenta o încălcare a obligaţiilor din contractul de prestare servicii de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării contractului de prestare servicii de către părţi.

**16.6.** Prestatorul nu va răspunde pentru daune-interese/majorări de întârziere dacă, şi în măsura în care, întârzierea în executare sau altă neîndeplinire a obligaţiilor din prezentul contract de prestări servicii este rezultatul unui eveniment de forţă majoră. În mod similar, beneficiarul nu va datora majorări de întârziere pentru plăţile cu întârziere, pentru neexecutare sau pentru rezilierea de către prestator pentru neexecutare, dacă, şi în măsura în care, întârzierea beneficiarului sau altă neîndeplinire a obligaţiilor sale este rezultatul forţei majore.

**16.7.** Cazul fortuit nu este exonerator de răspundere contractuală.

**17. SOLUŢIONAREA LITIGIILOR**

**17.1** Beneficiarul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**17.2** Dacă, după 15 zile de la începerea acestor tratative neoficiale, beneficiarul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.

**18. LIMBA CARE GUVERNEAZĂ CONTRACTUL**

Limba care guvernează contractul este limba română.

**19. COMUNICĂRI**

**19.1.** Orice comunicare între părţi, referitoare la îndeplinirea prezentului contract, trebuie să fie transmisă şi în scris.

**19.2.** Orice document scris trebuie înregistrat atât în momentul transmiterii cât şi în momentul primirii.

**19.3.** Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**20. LEGEA APLICABILĂ CONTRACTULUI**

Contractul va fi interpretat conform legilor din România.

**21. DISPOZIŢII FINALE**

**21.1.**Contractul cuprinde....... pagini și a fost încheiat astăzi.............

**21.2.** Prezentul contract a fost încheiat în două exemplare, câte unul pentru fiecare parte.

|  |  |
| --- | --- |
| **BENEFICIAR**  **Agenția Națională pentru Egalitate de Șanse, între Femei și Bărbați** | **PRESTATOR**  **………………………………………** |